หอรัก ห่วงเหล็ก - Eternity

ปกคลิป ตอน 9

นิวใหญ่ กิตติวุฒฑ์

พรหมพร นาคะศิลป์

กฤษชัย นาคะศิลป์

โอ๋ เอกนรินทร์

เอก ไจแอนท์

ไบร์ท บุตรเนงบา

นิ้งหน่อง เชิญยิ้ม

**จักรพรรดิกู้แผ่นดิน** เป็นการแสดงลิเกคณะ **ทูลไท บางระจัน** นำแสดงโดย ทูลไท บางระจัน, มยุรี เพชรล้อมทอง, นิวใหญ่ กิตติวุฒฑ์, กฤษชัย นาคะศิลป์, บารมี กทม.

## เนื้อเรื่อง

**ฟ้าใส** ต้องใช้ชีวิตอยู่อย่างโดดเดี่ยว เพราะบ้านของเธอถูกโจรปล้น แล้วเธอได้สมรสกับ "พ่อเมืองแมนสรวง" พ่อเมืองแห่งชาวไทยใหญ่อายุคราวพ่อ ทั้งคู่ได้เดินทางไปใช้ชีวิตฉันท์สามีภรรยาที่ปางไม้เขาท่ากระดาน ซึ่งฟ้าใสคิดว่าชีวิตของเธอได้ถูกเติมเต็มแล้วในทุกๆ ด้านจาก "พ่อเมืองแมนสรวง" สามีที่เธอรัก

เมื่อฟ้าใสได้มาพบเจอกับ "อาซา" หลานชายผู้หล่อเหลาแต่แสนบริสุทธิ์ในกามโลกีย์ผู้เป็นหลานชายของพ่อเมืองแมนสรวง อาซากำพร้าบิดามารดาตั้งแต่ยังเด็กและได้รับการอุปถัมภ์เลี้ยงดูเป็นอย่างดีจากพ่อเมืองแมนสรวงผู้เป็นอา ทำให้เขาเคารพรักและบูชาพ่อเมืองแมนสรวงประดุจบิดา และ "อ้ายสน" ชายวัยกลางคน ผู้เป็นที่พ่อเมืองแมนสรวงไว้วางใจเขายิ่งนัก

"อาเช็ง" เป็นอดีตนางบำเรอเอกของพ่อเมืองแมนสรวงที่ถูกปลดระวางไปเป็นแม่บ้านในอาณาจักรปางไม้เขาท่ากระดาน เธอรักและซื่อสัตย์ต่อพ่อเมืองแมนสรวงอย่างสุดจิตสุดใจ แม้จะถูกทิ้งขว้างอย่างไม่ใยดี นั่นทำให้อาเช็งรู้สึกอิจฉาที่ฟ้าใสเข้ามาเป็นนายหญิงคนใหม่และได้ครองทั้งตัวและหัวใจของพ่อเมืองแมนสรวงไปเสียทั้งหมด อาซาและฟ้าใสต่างก็เกิดความเสน่หาต่อกัน ยิ่งทั้งคู่ได้ชิดใกล้กันมากเท่าไร ก็ยิ่งเกิดอาการหวั่นไหว และอยากอยู่ด้วยกันมากขึ้นเท่านั้นตามสัญชาตญาณหนุ่มสาวที่ถูกกิเลสตัณหาครอบงำ

ในที่สุด ทั้ง "อาซา" และ "ฟ้าใส" ก็มิอาจต้านทานความปรารถนาของตนและยอมตกอยู่ภายใต้อำนาจของกิเลสตัณหาอย่างถึงที่สุด ทั้งคู่ก้าวล้ำเส้นของการเป็นหลานและอาสะใภ้โดยลอบเป็นชู้กัน และแล้วเมื่อพ่อเมืองแมนสรวงได้ล่วงรู้ความจริงอันน่าอัปยศเช่นนี้ เขาดูเหมือนจะสงบนิ่งอย่างผู้ผ่านประสบการณ์และเข้าใจโลกยิ่งนัก แต่จริง ๆ แล้วในใจเขากลับร้อนรุ่มด้วยโทสะจริต อย่างไม่คาดฝัน พ่อเมืองแมนสรวงตัดสินให้ฟ้าใสเมียสุดที่รักได้อยู่กินกับอาซาหลานรักอย่างเปิดเผย ภายใต้เงื่อนไขอันแสนโหดร้ายด้วยการล่ามโซ่ตรวนคล้องแขนติดกัน

ในเวลาต่อมา อาซาและฟ้าใส หมดความอดทน ต้องการที่จะปลดโซ่ตรวนออก แต่พ่อเมืองแมนสรวงไม่ยอมปลดออก ทั้งคู่จึงหนีตายดาบหน้า จากบ้านผาจันไปที่ปางนางรอ ใกล้ปางช้าง ทุกคนพากันตามหา ไล่ตามจับได้ ต่อมาฟ้าใสได้ตั้งท้องกับอาซา ทั่งคู่จึงเข้าไปหาพ่อเมืองแมนสรวง เพื่อขอกุญแจปลดโซ่ตรวนออก พ่อเมืองแมนสรวงจึงเสนอทางออกให้ด้วยปืน อาซาได้เลือกทางนั้น โดยฟ้าใสเต้นรำกับอาซาเป็นครั้งสุดท้าย อาซาให้ฟ้าใสยิงเขา แต่ฟ้าใสยิงตัวเองตายแทน

อาซาอุ้มร่างฟ้าใสมาเพื่อรับกุญแจ แต่พ่อเมืองแมนสรวงกล่าวว่า "ชั่วฟ้าดินสลาย" อ้ายสนทนไม่ได้ที่เห็นเป็นแบบนี้ จึงเข้าไปขอกุญแจกับพ่อเมืองแมนสรวง พ่อเมืองแมนสรวงกลับปฏิเสธ อาซาจึงนอนกับร่างศพของฟ้าใส เช้ารุ่งขึ้น ร่างของฟ้าใสเน่าเปื่อย อาซาตกใจเสียงดัง อาเช็งจึงเอาดาบมาฟันมือของฟ้าใส อาซาวิ่งเตลิดเปิดเปิง กระเจิดกระเจิง กระเซอะกระเซิง คล้ายเป็นคนบ้า เข้าป่าหายไป ในที่สุดพ่อเมืองแมนสรวงได้นอนคู่กับศพฟ้าใสในโลงแก้ว จนเสียชีวิต ร่างทั้งสองจึงครองคู่กันชั่วนิจนิรันดร์

10 กว่าปีต่อมา "พ่อบ้านอนุสรณ์" พ่อบ้านชาวไทยใหญ่คนใหม่ ได้มีความรักกับลูกสาวอ้ายสน พ่อบ้านอนุสรณ์ได้รับรู้เรื่องราวอันน่าพิศวงในโศกนาฏกรรมรักของอาซาและฟ้าใส ที่มีกิเลสตัณหาเป็นที่ตั้ง อันนำมาซึ่งโศกนาฏกรรมครั้งใหญ่ให้พ่อบ้านอนุสรณ์ได้รับรู้ ซึ่งเป็นเรื่องราวจากปากของอ้ายสน และยังได้เห็นศพของพ่อเมืองแมนสรวงและฟ้าใส และอาซาในรูปร่างคนบ้า ด้วยสายตาของตัวเอง........

## นักแสดง

* ทูลไท บางระจัน รับบท พ่อเมืองแมนสรวง
* มยุรี เพชรล้อมทอง รับบท ฟ้าใส
* นิวใหญ่ กิตติวุฒฑ์ รับบท อาซา
* อัจฉรา บางระจัน รับบท ฉายแสง
* กฤษชัย นาคะศิลป์ รับบท ขุนโจรยโส
* รุ่งตะวัน บางระจัน
* บารมี กทม. รับบท อ้ายสน
* บอนไซ บางระจัน รับบท ไพศาล
* อริสรา บางระจัน รับบท แม่นมอรสา
* ธนพล บางระจัน รับบท พ่อเมืองเม็งสู
* พรอนันต์ บางระจัน รับบท ขุนโจรแสบ
* ธนวรรณ ดาวรุ่ง รับบท เกสร
* ปังปอนด์ ดาวรุ่ง
* นิ้งหน่อง เชิญยิ้ม รับบท ฟ้าใส (ศพ)
* เอก ไจแอนท์
* ไบร์ท บุตรเนงบา